 Mafanikio mengine ni pamoja na kuongezeka kwa idadi ya watu waliofikiwa na huduma ya umeme access level kufikia asilimia 36 Mwezi Machi, 2014; kukamilika kwa ujenzi wa mtambo wa kufua umeme MW 60 huko Nyakato, Mwanza; kufunga vipozea umeme transformers vyenye uwezo wa MVA 15 katika vituo vya Bahari Beach, Gongolamboto, Kigamboni na Kunduchi; kufunga vipozea umeme viwili vyenye uwezo wa MVA 90 kila kimoja katika vituo vya Kipawa na Ubungo; kusainiwa kwa mikataba 35 ya utekelezaji wa Awamu ya Pili ya Mradi Kabambe wa Kusambaza Umeme Vijijini Turnkey Phase II; kuwasili kwa mitambo miwili ya kufua umeme yenye uwezo wa MW 75, kati ya mitambo minne ya mradi wa MW150 wa Kinyerezi I; na kuboresha hali ya upatikanaji wa umeme nchini na hivyo kuchochea ukuaji wa shughuli za kiuchumi na kijamii. 